**ב"ה**

**משנה ב - מפגעים ברשות הרבים**

המשנה הבאה, ממשיכה לתאר נזקים ברשות ברבים, הנגרמים כתוצאה מהשלכה של חפצים או שפיכת מים. המשותף לכל המקרים הוא שאדם עשה פעולה וגרם למפגע ברשות הרבים (מקום צבורי) בכל המקרים פוסקת המשנה שאם אדם אחר ניזוק יהיה האדם שיצר את המפגע חייב לשלם לנפגע.

**הַמַּצְנִיעַ אֶת הַקּוֹץ**

בוודאי נתקלתם לא אחת בביטוי "אדם צנוע" או בביטויי הערכה לתכונת הצניעות. מילים אלו נגזרות מן השורש צ.נ.ע שהוראתו בלשון חכמים מוסתר, חבוי. מסיבה זו אנו מכנים אדם עניו, שאיננו מתגאה ואיננו מחצין את מעלותיו כ'צנוע'. במשנה שלנו שימוש נוסף הרווח במשנה לשורש זה שמובנו להחביא. "המצניע את הקוץ ואת הזכוכית" שבמשנתו פירושו אדם שמבקש להחביא, לטמון מתחת לאדמה פסולת של קוצים או פסולת זכוכית.

**לשון המשנה:**

1. **הַשּׁוֹפֵךְ מַיִם בִּרְשׁוּת הָרַבִּים,**
2. **וְהֻזַּק בָּהֶן אַחֵר -**
3. **חַיָּב בְּנִזְקוֹ.**
4. **הַמַּצְנִיעַ אֶת הַקּוֹץ,**
5. **וְאֶת הַזְּכוּכִית,**
6. **וְהַגּוֹדֵר אֶת גְּדֵרוֹ בַּקּוֹצִים,**
7. **וְגָדֵר שֶׁנָּפַל לִרְשׁוּת הָרַבִּים,**
8. **וְהֻזְּקוּ בָהֶן אֲחֵרִים -**
9. **חַיָּב בְּנִזְקָן.**

**הסבר : המספר מציין את מספר השורה**

**2. וְהֻזַּק בָּהֶן אַחֵר -** ונפגע מהמים , למשל שהחליק במים, נפל ונפצע. **3. חַיָּב [שופך המים] בְּנִזְקוֹ –** וצריך לפצות את האדם שנפגע מההחלקה. **4. הַמַּצְנִיעַ -** מחביא, מטמין**. אֶת הַקּוֹץ –** קוצים ברשות הרבים**. 5. וְאֶת הַזְּכוּכִית –** שברי זכוכיות.**6. וְהַגּוֹדֵר אֶת גְּדֵרוֹ בַּקּוֹצִים –** ובלטו הקוצים לעבר רשות הרבים ונפגע מהם אדם. **7. וְגָדֵר –** של אבנים**. 8. וְהֻזְּקוּ בָהֶן אֲחֵרִים –** אחד הדברים המוזכרים במשנה גרמו נזק לבני אדם.9. **חַיָּב [בעל הקוצים, הזכוכית או הגדר] בְּנִזְקָן –** של הנפגעים וצריך לפצותם.

**שאלות**

1. צבעי במשנה את מילות הדין : חייב , פטור בצבע של דין בצבע ירוק.
2. צבעי בסגול את המקרים – הסיפורים שבמשנה.
3. כתבי בלשונך את התיאור של אחד המקרים מהמשנה
4. עייני בהסבר שבמסגרת והסבירי מה פירוש המילה "המצניע" . צבעי במילה המצניע את אותיות השורש.
5. מה הוא המכנה המשותף לכל הנזקים הנזכרים במשנה.
6. המשנה מתארת מפגעים במרחב הציבורי שהיו קיימים בתקופתה. ערכו רשימה של נזקים דומים הנגרמים לרשות הרבים בימינו.
7. ציירי /איירי את אחד המקרים המופיע במשנה.